Case ID: 1093792
Sentence 0: T Ə S V İ R İ H İ S S Ə İddiaçı (bundan sonra mətndə iddiaçı) cavabdeh Azərbaycan Respublikası Təhsil Nazirliyinə qarşı (bundan sonra mətndə cavabdeh) iddia ərizəsi ilə məhkəməyə müraciət edərək, Rusiya Federasiyasının İ.S.Turgenov adına Orel Dövlət Universitetinə qiyabi formada təhsil əsasında xx xxxx 2017-ci il tarixli, **********352 saylı diplom üzrə aldığı ixtisasının tanınması və ekvivalentlik haqqında şəhadətnamənin verilməsi vəzifəsinin cavabdehin üzərinə qoyulması barədə qərar qəbul olunmasını xahiş etmişdir.